Halle Berry

Halle Maria Berry (født Maria Halle Berry; 1966) er en amerikansk skuespiller og tidligere fotomodell. Hun vant en Oscar for rollen som Leticia Musgrove i filmen Monster's Ball.

 Liv og virke 
 Bakgrunn 
Berry var med i flere skjønnhetskonkurranser i 1980-årene. Hun vant Miss Teen All American i 1985 og Miss Ohio USA i 1986. Berry var den første afroamerikanske deltakeren i Miss World i 1986, hvor hun havnet på sjetteplass.

 Skuespiller 
I 1989 spilte hun rollen som Emily Franklin i de kortlivede TV-serien Living Dolls. Gjennombruddet som skuespiller kom med filmen Jungle Fever, der Berry spilte rollen som rusmiddelavhengige Vivian. Hennes første hovedrolle var i 1991 med filmen Strictly Business.

I 1992 spilte Berry en karrierekvinne som faller for Eddie Murphys rollefigur i den romantiske komedien Boomerang. Året etter fikk hun stor oppmerksomhet med miniserien Alex Haley's Queen, basert på en bok av Alex Haley. Berry spilte en tidligere rusmiddelavhengig mor som slet med å gjenvinne foreldreretten til sin sønn i filmen Losing Isaiah fra 1995. Hun vant flere priser for rolletolkningen sin, deriblant en Emmy og en Golden Globe. Berry portretterte den muterte superhelten Storm i filmatiseringen av tegneserien X-Men (2000) og dens oppfølgere, X-Men 2 (2003) og X-Men: The Last Stand (2006).

I 2001 dukket Berry opp i filmen Swordfish, med hennes første toppløsscene. Først nektet hun å bli filmet toppløs, men hun ombestemte seg da Warner Bros. hevet lønnen hennes vesentlig. Hun skal ha fått betalt  dollar for det korte glimtet av brystene hennes. I 2001 dukket Berry opp som Leticia Musgrove, kona til en henrettet morder, i filmen Monster's Ball. Hun vant Oscar for beste kvinnelige hovedrolle for rolletolkningen sin, og ble også belønnet med National Board of Review Award og Screen Actors Guild Award som beste skuespillerinne.

I 2007 ble Berry tildelt en stjerne på Hollywood Walk of Fame for sine mange bidrag til filmindustrien. Stjernen ligger ved 6801 Hollywood Boulevard.

 Privatliv 
Berry giftet seg med tidligere baseballspilleren David Justice 1. januar 1993. Paret separerte seg i 1996, og skilsmissen ble fullført i 1997. Berry giftet seg med Eric Benét 24. januar 2001. Mens hun var gift med Benet, adopterte de datteren India. Skilsmissen ble fullført i januar 2005. Berry har hatt et forhold med den franske skuespilleren Olivier Martinez siden 2010. De giftet seg i 2013.

 Filmografi 
+ Film År Tittel Rolle Notater 1991 Jungle Fever Vivian Strictly Business Natalie Den siste speider Cory 1992 Boomerang Angela Lewis 1993 På vill flukt med fatter'n Kathleen Mercer  Autumn Haley 1994 Familien Flint Sharon Stone 1995 Losing Isaiah Khaila Richards 1996 Ordre fra høyeste hold Jean Race the Sun Frøken Sandra Beecher  Josie Potenza 1997 B*A*P*S Nisi 1998 Bulworth Nina  Why Do Fools Fall in Love Zola Taylor 2000 X-Men Ororo Munroe / Storm 2001 Swordfish Ginger Knowles  Monster's Ball Leticia Musgrove  2002 Die Another Day Giacinta «Jinx» Johnson 2003 X-Men 2 Ororo Munroe / Storm Gothika Miranda Grey  2004 Catwoman Patience Phillips / Catwoman 2005 Robotene Cappy Stemme 2006 X-Men: The Last Stand Ororo Munroe / Storm 2007 Perfect Stranger Rowena Price Things We Lost in the Fire Audrey Burke 2010 Frankie & Alice Frankie/Alice  2011 New Year's Eve Sykepleier Aimee 2012 Dark Tide Kate Mathieson Cloud Atlas Jocasta Ayrs / Luisa Rey / Ovid / Meronym / Innfødt kvinne / Indisk festdeltaker  2013 Movie 43 Emily Kortfilm: «Truth or Dare» The Call Jordan Turner  2014 X-Men: Days of Future Past Ororo Munroe / Storm

+ Fjernsyn År Tittel Rolle Notater 1989 Living Dolls Emily Franklin 12 episoder 1991 Amen Claire Episode: «Unforgettable» Kaos på college Jaclyn Episode: «Love, Hillman-Style» They Came from Outer Space Rene Episode: «Hair Today, Gone Tomorrow» Knots Landing Debbie Porter 6 episoder 1993 Alex Haley's Queen Queen Miniserie 1995 Solomon & Sheba Nikhaule / Dronningen av Saba Film 1998 Bryllupet Shelby Coles Miniserie Frasier Betsy (stemme) Episode: «Room Service» 1999 Introducing Dorothy Dandridge Dorothy Dandridge Film 2005 Their Eyes Were Watching God Janie Crawford Film 2014– Extant Molly Woods Hovedrolle

+ Videospill År Tittel Rolle 2004Catwoman: The Video Game Patience Phillips / Catwoman

 Referanser 

 Eksterne lenker 







Kategori:Skuespillere fra USA
Kategori:Oscar-vinnere (hovedrolle)
Kategori:Emmy-vinnere
Kategori:Razzie-vinnere
Kategori:Hollywood Walk of Fame
Kategori:Afroamerikanere
Kategori:Personer fra USA av engelsk opphav
Kategori:Personer fra Cleveland